Drie vas ná man doodgeslaan word | Maroela Media
Drie vas ná man doodgeslaan word
Andries Swanepoel. Foto: Verskaf
Drie mense, insluitend ŉ vrou en haar seun, is in hegtenis geneem in verband met die moord op Andries Swanepoel (58) die afgelope naweek in Heidelberg in Gauteng.
Swanepoel se liggaam is Sondagoggend in ŉ kamer op ŉ perseel in AG Visserstraat waar hy gewoon het, gevind.
Kapt. Thivhulawi Tshilate, woordvoerder van die polisie, het gesê drie mense, ŉ 44-jarige vrou, haar 22-jarige seun en ŉ 64-jarige man, is intussen in verband met die moord in hegtenis geneem. Al die verdagtes was aan Swanepoel bekend.
Volgens Tshilate word beweer dat daar Saterdagaand ŉ rusie tussen die slagoffer en die verdagtes ontstaan het en dat hulle hom toe erg begin aanrand het, onder meer met ŉ houtstok.
Die verdagtes het glo besef Swanepoel is dalk dood weens die aanranding waarna sy liggaam na ŉ leë slaapkamer gesleep is. Die houtstok is intussen aan die brand gesteek.
Tshilate het gesê nog iemand wat glo ook op die perseel woon, het Sondagoggend die polisie gekontak waarna Swanepoel se liggaam gevind is. Swanepoel het wonde oral op sy lyf gehad, insluitend ŉ groot oop wond agter sy regteroor.
Die drie verdagtes sal na verwagting Dinsdag in die hof verskyn.
ŉ Familielid van Swanepoel het intussen aan Maroela Media gesê hy het sowat ŉ maand gelede na Heidelberg verhuis en het voorheen in Leondale gebly. Hy het as werktuigkundige los werkies gedoen.
“Ek dink nie enigiemand verdien om so vermoor te word nie. Maak nie saak wat die rede was nie.”
Swanepoel word oorleef deur drie broers en ŉ suster. Een van die broers, wat in Boksburg bly, het Sondagoggend na die toneel in Heidelberg gery nadat hy van sy broer se dood in kennis gestel is.
Omstrede Bosasa-hoof dood in motorongeluk
Soektog duur voort ná seun in see verdwyn
christine · 3 maande gelede
Baie sterkte aan familie mag hul vrot in tronk om iemand so dood te maak skande .
Dis so ontsettend tragies en hartseer!
So jammer dat hy so tot sy einde moes kom. Niemand om hom te help terwyl hy sterf nie.
Meegevoel teen oor sy familie en naasbestaandes.
Wat n siek wêreld leef ons nie in nie? Bring die doodstraf terug sodat die skuldiges kan boet.
Fillicha · 3 maande gelede
Dis my Oom baie hartseer en gebreek.Hy was altyd daar vir almal en gehelp.
Hoe kan enige onskuldige mens so dood verdien.En 3 teen 1 hoe .
Geen genade vir hulle nie.
Careful what you wish for, met die doodstraf.
Ria · 3 maande gelede
Dis so waar nig
Hy het dit nie verdien nie.
Dis ontsettend tragies en hartseer.!
Ek voel so jammer vir die man al het ek hom nie geken nie.
Niemand daar vir hom terwyl hy sterf nie.
My innige meegevoel aan sy familie en naasbestaandes.
baie tragies, sterkte aan die familie!
vir die wat vra dat die doodstraf her ingestel moet word – dink baie mooi wie is die regering van die dag!!
Arnie · 3 maande gelede
Ai oom Andries. Dink ek nou aan al die tye wat jy daar was. As kind het jy gereeld kom draai maak. Ek onthou nog wat jy met jou motorfiets in Loch straat af gekom het. Tussen my en my ouboet se bed geslaap het gedurende 1 van jou kuiertjies. 58? Jy was so bedrywig soos n man van 25. Dit is skokkend dat jy so moes gaan. Jy het n volle lewe gehad maar tog nog so baie in jou gehad om baie meer te kon doen. Nou kan ons sê jy het uiteindelik tot ruste gekom.
Nee ons moenie versigtig wees waarvoor ons wens nie die twee wat die arme man se lewe gevat het verdien nie om bederf te word in ‘n gevangenis waar daar vir hulle moet gesorg word nie, nee hul verdien die doodstraf.